Τεχνική παλίνδρομης παρωτιδεκτομής
Creators: name: Μουρατίδου, Λουίζα Λεωνίδα
Publisher: name: Aristotle University of Thessaloniki
Year: 2024
Subjects: Παλίνδρομη παρωτιδεκτομή
Όγκοι παρωτίδας
Κλάδοι προσωπικού νεύρου
Retrograde parotidectomy
Parotid tumors
Brunches of facial nerve

description: ΕΙΣΑΓΩΓΗ: Οι όγκοι των σιελογόνων αδένων αποτελούν το 3% έως 6% των νεοπλασμάτων κεφαλής και τραχήλου, 80% εκ των οποίων είναι καλοήθη. Το 70-85% δε εξ αυτών αφορούν την παρωτίδα. Η θεραπεία εκλογής τους είναι η χειρουργική αντιμετώπιση. ΣΚΟΠΟΣ: Η καταγραφή των δεδομένων σχετικά με την τεχνική της παλίνδρομης παρωτιδεκτομής σε ανθρώπους μέσω βιβλιογραφικής ανασκόπησης άρθρων στην ήδη υπάρχουσα βιβλιογραφία. ΜΕΘΟΔΟΣ: Τα κύρια βήματα της αναζήτησης περιλάμβαναν την επισήμανση ερευνών στις βάσεις δεδομένων PubMedκαι Cochrane Library με συγκεκριμένες λέξεις κλειδιά, στην Αγγλική γλώσσα, μέχρι την ημερομηνία διεξαγωγής της έρευνας. Στο δεύτερο βήμα έγινε εφαρμογή των κριτήριων επιλογής και έγινε ανάγνωση των περιλήψεων των άρθρων. Στη συνέχεια έγινε ενοποίηση, δηλαδή εξέταση εύρεσης διπλοτύπων ή τριπλότυπων εγγραφών και ανάγνωση του πλήρους κειμένου για την τελική επιλογή των άρθρων. ΑΠΟΤΕΛΕΣΜΑΤΑ:16 άρθρα συνολικά κρίθηκαν ως επιλέξιμες πηγές για να συμπεριληφθούν στη βιβλιογραφική ανασκόπηση. ΣΥΖΗΤΗΣΗ: Τα τελευταία χρόνια, έχουν πραγματοποιηθεί αρκετές συγκριτικές μελέτες μεταξύ της κλασικής επιπολής παρωτιδεκτομής και της παλίνδρομης παρωτιδεκτομής. Από τις 16 μελέτες που περιλαμβάνονται στην παρούσα έρευνα, 13 πραγματεύονται την τεχνική της παλίνδρομης παρωτιδεκτομής καθώς και την αποτελεσματικότητά της και 9 μελέτες την εμφάνιση διεγχειρητικών ή/και μετεγχειρητικών επιπλοκών. 6 εκ των 16 μελετών περιλαμβάνονται και στις δύο κατηγορίες. Στην πλειονότητα των μελετών γίνεται προσπάθεια σύγκρισης της τεχνικής της παλίνδρομης παρωτιδεκτομής με την κλασική τεχνική παρωτιδεκτομής, ανάλογα με τα χαρακτηριστικά που μελετήθηκαν. ΣΥΜΠΕΡΑΣΜΑΤΑ: Από την παρούσα μελέτη προκύπτει ότι η παλίνδρομη τεχνική μπορεί να χρησιμοποιηθεί ως εναλλακτική προσέγγιση της επιπολής παρωτιδεκτομής, εξατομικευμένα, λαμβάνοντας υπόψη τα ιδιαίτερα χαρακτηριστικά του κάθε ασθενούς αλλά και της νόσου του, καθώς και την εμπειρία του εκάστοτε χειρουργού.
description: INTRODUCTION: Salivary gland tumors comprise 3% to 6% of head and neck neoplasm’s, 80% of which are benign. 70-85% of them concern the parotid gland. Their treatment of choice is surgical excision. OBJECTIVE: To record the data on the retrograde parotidectomy technique in humans through a literature review of articles in the existing literature. METHODS: The main steps of the search included research in the PubMed and Cochrane Library databases using specific keywords, in the English language, up to the date of the search. In the second step, the selection criteria were applied, and the summaries of the articles were read. Integration was then performed, via screening for duplicate or triplicate entries and reading the full text for the final selection of the articles. RESULTS: A total of 16 articles were eligible for inclusion in the literature review. DISCUSSION: In the past few years, several comparative studies between retrograde and antegrade parotidectomy have been performed. Of the 16 studies included in this research, 13 deal with the effectiveness of the retrograde parotidectomy technique and 9 studies with the occurrence of intraoperative and/or postoperative complications. 6 of the 16 studies are included in both categories. In the majority of the studies an attempt is made to compare the 2 techniques, depending on the characteristics studied. CONCLUSION: The present study shows that the retrograde technique can be used as an alternative approach to superficial parotidectomy, individually, considering the special characteristics of each patient and their disease, as well as the experience of each surgeon.